CELEX: 31986D0116
Language: el
Date: 1986-03-07 00:00:00
Title: 86/116/ΕΟΚ: Απόφαση της Επιτροπής της 7ης Μαρτίου 1986 για τις ζώνες οι οποίες αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80 του Συμβουλίου περί ανάληψης ειδικής κοινοτικής ενέργειας περιφερειακής ανάπτυξης για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα (Το κείμενο στην αγγλική γλώσσα είναι το μόνο αυθεντικό)

Avis juridique important

|

31986D0116

86/116/ΕΟΚ: Απόφαση της Επιτροπής της 7ης Μαρτίου 1986 για τις ζώνες οι οποίες αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80 του Συμβουλίου περί ανάληψης ειδικής κοινοτικής ενέργειας περιφερειακής ανάπτυξης για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 099 της 15/04/1986 σ. 0025 - 0025

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Μαρτίου 1986  για τις ζώνες οι οποίες αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80 του Συμβουλίου περί αναλήψεως ειδικής κοινοτικής ενέργειας περιφερειακής ανάπτυξης για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα  (Το κείμενο στην αγγλική γλώσσα είναι το μόνο αυθεντικό)  (86/116/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2616/80 του Συμβουλίου της 7ης Οκτωβρίου 1980 περί αναλήψεως ειδικής κοινοτικής ενέργειας περιφερειακής ανάπτυξης για τη συμβολή στην εξάλειψη των εμποδίων στην ανάπτυξη νέων οικονομικών δραστηριοτήτων σε ορισμένες ζώνες που θίγονται από την αναδιάρθρωση της βιομηχανίας σιδήρου και χάλυβα (1), όπως τροποποιήθηκε από τον κανονισμό (ΕΟΚ) αριθ. 216/84 (2), και ιδίως το άρθρο 2 παράγραφος 3,  Εκτιμώντας:  ότι η ειδική ενέργεια που θεσπίζεται με τον κανονισμό (ΕΟΚ) αριθ. 2616/80 εφαρμόζεται στο εξής στις ζώνες οι οποίες απαριθμούνται στο άρθρο 2 παράγραφος 2 του κανονισμού αυτού·  ότι το άρθρο 2 παράγραφος 3 του κανονισμού (ΕΟΚ) αριθ. 2616/80 προβλέπει ότι η ειδική ενέργεια αφορά επίσης τις ζώνες οι οποίες, καταρχήν, ανταποκρίνονται στα κριτήρια που αναφέρονται στο άρθρο 2 παράγραφος 1 στοιχεία α), β) και στ) του ίδιου κανονισμού, κάθε φορά που η Επιτροπή τοποθετείται έναντι των προγραμμάτων αναδιάρθρωσης της βιομηχανίας σιδήρου και χάλυβα τα οποία διαβιβάζουν τα κράτη μέλη δυνάμει της αποφάσεως αριθ. 2320/81/ΕΚΑΧ της Επιτροπής της 7ης Αυγούστου 1981 περί θεσπίσεως κοινοτικών κανόνων για τις ενισχύσεις στη βιομηχανία σιδήρου και χάλυβα (3)·  ότι το Ηνωμένο Βασίλειο έχει διαβιβάσει το δικό του πρόγραμμα αναδιάρθρωσης της βιομηχανίας σιδήρου και χάλυβα και ότι η Επιτροπή έχει τοποθετηθεί έναντι του προγράμματος αυτού·  ότι οι ζώνες που μπορεί να επωφεληθούν από την ειδική ενέργεια πρέπει να αποτελέσουν αντικείμενο αίτησης του ενδιαφερόμενου κράτους μέλους· ότι το Ηνωμένο Βασίλειο υπέβαλε στην Επιτροπή σχετική αίτηση.  ότι οι κομητείες του Cleveland, Clwyd, Gwent, Humberside (συμπεριλαμβανομένου εκείνου του τμήματος της «travel-to-work area» που βρίσκεται στην κομητεία του Lincolnshire), South Yorkshire (περιλαμβανομένης της «travel-to-work area» του Sheffield) και η περιοχή του Strathclyde που ικανοποιεί τα παραπάνω κριτήρια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι ζώνες που αναφέρονται στο άρθρο 2 παράγραφος 3 του κανονισμού (ΕΟΚ) αριθ. 2616/80 είναι, στην περίπτωση του Ηνωμένου Βασιλείου, οι ακόλουθες: οι κομητείες του Cleveland, Clwyd, Gwent, Humberside (μαζί με ένα τμήμα της «travel-to-work area» του Scunthorpe που βρίσκεται στην κομητεία του Lincolnshire), South Yorkshire (περιλαμβανομένης της «travel-to-work area» του Sheffield) και της περιοχής του Strathclyde.  2. Οι αναφορές στις «travel-to-work areas» της παραγράφου 1 είναι εκείνες οι περιοχές που καθορίστηκαν στις 18 Ιανουαρίου 1984.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 7 Μαρτίου 1986.  Για την Επιτροπή  Alois PFEIFFER  Μέλος της Επιτροπής  (1) ΕΕ αριθ. L 271 της 15. 10. 1980, σ. 9.  (2) ΕΕ αριθ. L 27 της 31. 1. 1984, σ. 9.  (3) ΕΕ αριθ. L 228 της 13. 8. 1981, σ. 14.